Már csak 43 nap van hátra a magyarországi világbajnokságig.
Most dől el a pályán,
kik a nemzet legjobbjai.
Az európaiak, a dél-amerikaiak, az ázsiaiak,
minden ország sportolói ugyanarra vágynak.
Megyünk Budapestre.
- Ez az út kezdete. - Igen.
A nemzeti bajnokságokról lehet kijutni a világbajnokságra.
Ezeket minden országban ugyanazon a hétvégén rendezik.
És nagyon sok múlik rajtuk.
Idén a nőknél a sport történetének
talán legjobb rövidtávfutói vannak nálunk.
Mind tudják, hogy nincs sok hibalehetőség.
Minden most dől el.
Az amerikai bajnokságon Gabby Thomas és Sha’Carri
szembenéznek egymással, hogy kiderüljön, ki a gyorsabb, és ki akar jobban kijutni.
Egy hétig Eugene-ben leszünk a selejtezőn.
Minden a mentális felkészültségen múlik.
Semmire sincs garancia, és nincs második esély.
A jamaicai bajnokságon hárman is indulnak minden idők legjobbjai közül.
Shelly-Ann Fraser-Pryce, Shericka Jackson
és Elaine Thompson-Herah.
Nagyon nehéz lesz bejutnom a válogatottba.
Nincs olyan sportoló, aki azért edz, hogy veszítsen.
Pici ország vagyunk
pici sportolókkal,
de nagyot tudunk ütni.
Nincs hibalehetőség.
Itt a pillanat.
Mindenki a legjobbat adja.
Amikor rajthoz állunk, mindenki teljesíteni akar.
ERŐPRÓBÁK
HAT HÉT A VILÁGBAJNOKSÁGIG
Ülj fel!
- Szép szabályos volt. - Igen.
A lényeg a kitartás.
Oké.
Shelly-Ann Fraser-Pryce vagyok.
Természetesen jamaicai.
Párszor olimpiai bajnok voltam.
16× VB-DOBOGÓS
És világbajnok is, jó sokszor.
Anyuka is vagyok. A sportom az atlétika. Ja.
Gyerekkoromban szegények voltunk. Rá voltam kényszerítve a futásra.
Anya látott bennem valamit.
A fejembe verte,
hogy számomra az atlétika lesz a kiút.
- Szia, nővérem! Kitartás! - Köszönöm!
- Tarts ki, imádlak! - Ja, köszi, tesó.
Hogy is mentek eddig a vébék?
Öt arany 100-on?
A vébén még csak aranyat szereztél.
Mindent tud az atlétikáról.
Kérdezzétek meg, ki mit nyert melyik évben! Mindent tud.
Ki minden idők legsikeresebb női futója?
- Shelly-Ann Fraser-Pryce. - Kérdezd még!
Shelly-Ann Fraser-Pryce a rövidtávfutás királynője.
És itt jön a jamaicai Fraser!
Lehagyja a mezőnyt, és győz!
Esélyük sem volt.
Nagyon régóta aktív.
Fraser-Pryce a közeli oldalon! Megvédi az olimpiai bajnoki címet!
Azta!
És megcsinálja!
Shelly-Ann Fraser-Pryce!
Ötszörös világbajnok!
Bebizonyította, hogy a 30-as évek vége felé is
elképesztő teljesítményt lehet nyújtani. Az ő döntése, meddig folytatja.
Ez tény. Ő a legsikeresebb. Ő nyert legtöbbször nagy bajnokságot.
- Ki más nyert ennyi mindent? - Senki.
Harminchat éves vagyok. Igen, már nagyon sokszor nyertem,
de érzem, hogy még több van bennem.
De nem lesz könnyű dolgom.
A rövidtávfutásra nagyon igaz,
hogy ezt a sportot nem lehet sokáig uralni.
Három jamaicai megy a vébére.
Mind engem akarnak legyőzni.
NEMZETI STADION
Elaine Thompson-Herah vagyok.
Ötszörös olimpiai bajnok, aranyérmes.
A leggyorsabb élő nő?
Azt hiszem, mondhatjuk.
Egy kisvárosból, Banana Groundból származom.
Mindenki futóként ismer,
de otthon sokan mondták,
hogy nem fogok befutni,
nem vagyok elég jó,
nem fogok nyerni.
Már 11 éve aktív vagyok a sportban,
és megtanultam, hogy senkire sem szabad hallgatni.
2016-OS RIÓI OLIMPIA DÖNTŐ, 100 M
Thompson a távoli oldalon! Thompsoné az olimpiai bajnoki cím!
Micsoda stílusos győzelem!
Elaine Thompson újabb aranyat nyer!
Elaine elképesztő tehetség. Elképesztő.
A címvédő olimpiai bajnok,
Elaine Thompson-Herah új olimpiai csúcsot állít fel!
Az olimpia évében
mindig ő a legnagyobb sztár,
mindenki őt akarja legyőzni.
Már a cél előtt az órára mutatott!
Nem gyenge alázás.
Elaine Thompson-Hajrá!
Szerintem minden idők legjobb női sprintere.
Elaine Thompsonnak szinte minden sikerült.
Ismét duplázott!
Kétszer is duplázott az olimpián, 100-on és 200-on.
Thompson nyer, komoly előnnyel.
És ha csúcsformában van, akkor szinte legyőzhetetlen.
Különleges vagyok.
Szeretek olyan dolgokat elérni, amik még egy nőnek sem sikerültek.
Van egy könyvem.
Ebbe írom bele, mire vagyok képes.
Leírtam, hogy én vagyok a legjobb, győztes vagyok,
és én leszek minden idők legjobb női rövidtávfutója.
Idén a fő célom aranyat szerezni a budapesti világbajnokságon.
De ehhez először bizonyítanom kell, hogy én vagyok Jamaica legjobbja.
Amihez a legfontosabb a hit.
HIGGY!
Az egész sportvilág ámuldozva nézi, mit értek el Jamaicában.
És az a legmegdöbbentőbb,
hogy ugyanaz a Stephen Francis volt
Shelly-Ann Fraser-Pryce és Elaine Thompson-Herah edzője is.
VALÓDI BAJNOK
Az elmúlt 15 évadban olyat tett,
amit eddig senki ebben a sportban.
Jó reggelt!
Stephen Francis vagyok.
Az MVP legtöbb sportolójának vezetőedzője.
Szebben, a fenébe is! Gyerünk!
MVP ATLÉTIKAI KLUB
Feljebb a térdet!
Sok sportolónk van, akik jobbak a többségnél.
Térdek!
Ne már, tesó! Fel, a mellkas felé!
Abban különbözünk a legtöbb klubtól,
hogy mi tényleg csapatként dolgozunk együtt.
Jó reggelt!
Mindenki együtt edz.
Sok különböző szinten lévő futó.
Jaden!
Miért itt tartod a kezed?
Nem csoda, hogy nem megy!
Én vagyok az MVP Atlétikai Klub vezetőedzője.
A testvérem, Stephen Francis,
inkább már guru.
Mozogjon a kar!
Stephen Francis az MVP-nél van.
Ők talán a világ legokosabb edzői.
Olyan kultúrát hoztak létre, ahonnan folyamatosan jönnek a bajnokok.
Jamaica mindent visz!Arany, ezüst, bronz!
Mi vagyunk a világ legsikeresebb atlétikai klubja.
Több mint 130 aranyat nyertünk már világszinten.
Shelly-Ann Fraser-Pryce újabb gyönyörű aranya!
BAJNOKSÁGI REKORD
Minden Shellyvel kezdődött.
Sokáig uralta a sportot. Aztán jött Elaine.
Egy darabig barátnők voltak.
De két erős nő küzdött ugyanazért.
Kezdtek ellenséget látni a másikban.
És aztán megtalálták, mibe lehet belekötni.
Egy ideje nincsenek beszélő viszonyban.
Shelly nem bírta tovább,
és elment.
A LEGJOBB FUTÓ KILÉP AZ MVP-BŐL
Amikor úgy döntöttem, elmegyek, már nem volt más választásom.
SHELLY-ANN ELAINE MIATT VÁLT
Hálás vagyok mindenért,
de muszáj a saját érdekeimet néznem,
hogy még tovább jussak.
ÚJ OLIMPIAI REKORD
Aztán úgy egy éve
Elaine Thompson-Herah is elment.
Egy hétfő esti sajtóközlemény megerősítette, hogy Elaine Thompson-Herah
otthagyja a veterán edzőt, Stephen Francist.
THOMPSON-HERAH TÁVOZIK AZ MVP-TŐL
Sokakat meglepte,
hogy Elaine klubot váltott, mert nagyon sikeres volt az MVP-nél.
Thompson-Herah megmutatta!
10,54!
Minden idők második legjobb ideje.
Felnőttem, megértem, tudom, mi kell nekem.
Megteremtettem a magam környezetét.
Megvannak az igényeim és a céljaim.
- Igen. - Az MVP ezekhez már nem megfelelő.
Ha minden sportoló együtt edz,
az sok problémához vezet,
mert rengeteget versenyzünk egymással az edzéseken.
Ez nem jó. Túl nagy miatta a káosz. Rossz dolgokra irányítja a figyelmet.
Nem fogom felfedni a sikerem titkát,
de nekem ez vált be.
Így készítem fel a sportolóimat.
Elaine viszont azt várta,
hogy rá pluszban figyeljek, a többiek kárára.
Ez számára fontosabb volt, mint az eredményei.
Az edzőket alábecsülik.
Ez partneri viszony.
És ha nem működik, változtatni kell.
Az viszont kockázatos.
Oké!
ELAINE FÉRJE ÉS EDZŐJE
Most már a férjem az edzőm.
Ő eljuttat oda, ahova el akarok jutni.
Baromi jól áll a Ray-Ban.
Tom Cruise!
Az elmúlt nagyjából 11 évben
az MVP Klubnál voltam.
ÁLDOTT
Az MVP segített azzá válni, aki ma vagyok.
De ahogy az ember felnő, rájön, mire van szüksége.
Néha muszáj önzőnek lennem. A szurkolók,
az átlagemberek ezt nem értik: a nagy eredményekhez
önzőnek kell lenni.
Elaine életében sok minden megváltozik.
Nem egyszerű edzőt váltani.
Az egy nagyon fontos kapcsolat.
Keményen dolgozik és nagyon fegyelmezett.
Szerintem ezen a szinten
az egészség a legfontosabb. A legújabb fejlesztéseket alkalmazom,
és folyamatos fejlődést látok.
Ha egy sportoló edzőt vált,
időbe telik összeszokniuk.
És ez az összeszokás nem egyszerű
a világbajnokságra készülés közben.
Ettől még nagyobb a nyomás,
mert mindenki azt figyeli, félre fog-e menni valami.
Nem fogok hülyét csinálni magamból.
Az MVP nélkül is jól futok.
Bárki alkalmas edzőnek.
Ha tudja, mit akarsz, és tudja, hogy tud segíteni ezt elérni,
akkor valóra válthatja az álmaidat.
Az MVP-nél nagyon komoly örökség van.
És ha valaki az MVP színeiben fut,
annak súlya van.
Hé, Shericka! Azt mondják, te vagy a csodafutó!
11× VB- ÉS 5× OLIMPIAI DOBOGÓS
Ez az ember…
Shelly-Ann és Elaine is elmentek.
Mindenki Shericka Jacksontól várja,
hogy az MVP következő szupersztárja legyen.
2022-ES VB-DÖNTŐ
Shericka Jackson!
A világbajnok elhúz!
21,46 másodperc, világszinten az idei legjobb idő!
Shericka Jackson világbajnok!
A fordulópont az volt, hogy 200 méteren
2022-ben világbajnoki aranyat nyert.
Valószínűleg érzi, hogy azt várják tőle,
hogy 100-on és 200-on is aranyat nyerjen.
Emiatt óriási a nyomás Sherickán.
Van egy célom.
Micsoda?
Két hét múlva úgy akarok kinézni, mint ő.
- Le akarok nyűgözni egy csajt. - Hogy mi?
Hát, ez nem volt lenyűgöző.
Paul Francis az edzőm.
Az MVP-nél nagyon profik.
Nagyon pozitív, támogató a légkör.
Nagyon szigorú vagy magaddal,
de van egy sokkal jobb hozzáállás a futáshoz.
Évről évre közelebb kerülsz a célodhoz.
És ha valami mégsem úgy sikerül,
akkor legyél nyugodt, és reagáld le!
Ettől fog mindenki elájulni.
Ja.
Jön a jamaicai selejtező.
Készüljetek!
Rajthoz!
Gyerünk, robbantsatok!
Nagyon dolgozok azon, hogy a legjobb legyek.
Vigyázz!
Le akarom győzni Elaine-t és Shellyt.
És győzelmet akarok hozni az MVP-nek.
Ennél keményebbnek kell lenned.
Agresszívebbnek.
Egyből a rajttól.
Jobban!
Oké?
Mi a gond?
De muszáj teljesítenem.
Jackson, mi van?
Ha nem teljesítek,
nem fogok kijutni a világbajnokságra.
Most Shericka Jacksonra koncentrálunk.
Az utóbbi négy olimpián MVP-sek nyerték a női 100 méteres síkfutást.
Újabb és újabb győzteseket akarunk.
De jönnek az amerikaiak is.
Nő a nyomás.
Óriási a tét.
Oké, ez itt az Out of the Blocks következő adása.
Jön az atlétika egyik legfontosabb hétvégéje.
Az amerikai bajnokság.
Beszéljünk a női 200 méterről!
Indul a hírhedt Sha’Carri Richardson,
de van ám versenytársa is: Thomas kisasszony a Harvardról.
Ha kitör a zombiapokalipszis,
ő fog megmenteni minket, mert olyan okos.
200 méteren a nőknél ő az USA egyik fő reménysége.
Gabby Thomas vagyok, amerikai futó.
200 méteren olimpiai bronzérmes vagyok.
Jól van, kutyuska!
Itt vannak a fiúk.
Az ott Spencer.
Gyerünk!
Ez az, Spence!
Sziasztok!
Szia! Jó látni.
Hogy megy az edzés?
- Nagyon jól. - Igen?
- Ja. Minden jól alakul. - Jó.
Jól vagyok. Beleteszem a munkát.
Nem is tudtam, hogy futsz,
amíg nem láttam egy versenyedet a YouTube-on. Nagyon durva.
Igen, senki sem követi a versenyeinket.
- Csak utólag látják a videókat. - Ja.
- „Tök jó, nyert!” - Ja, hát…
A Harvardon végzett lány óriásit fut 200-on, maga sem hiszi!
Micsoda társaság!
Gabby Thomas!
Egy igazi sprinter.
Az elmúlt pár évad során bizonyította, hogy 200-on ő a legjobb amerikai.
A tokiói olimpián bronzérmes lett.
Tavaly lesérült, úgyhogy végignézte, hogy Shericka Jackson nyer az USA-ban,
és minden idők második legjobb idejével megdönti a bajnokság rekordját.
Szóval a eugene-i selejtezőben
egy nagyon kipihent,
nagyon elszánt Gabby Thomast láthatunk majd az USA színeiben.
GABBY BARÁTJA
- Készen állsz? - Ja.
Készen fogok állni.
De enned kéne.
- Elmenjünk barbecue-zni? - Oké. Alig várom!
Gyere, Rico!
Mindig úgy éreztem, bizonyítanom kell.
Hogy kéred, Gabby?
- Medium rare legyen! - Mind úgy kértük!
Köszi szépen.
A suliban semmiben sem voltam kiemelkedő tehetség.
Kérsz salátát?
De nagyon keményen dolgozom. Így jutottam be a Harvardra,
és így jutottam ki az olimpiára.
A női rövidtávfutásban brutális a mezőny.
Mindenki csak nézi, milyen jók a jamaicaiak.
100-on és 200-on is. Ha ők futnak…
„Ebből rekord lesz?”
Mikor kezded a versenyzést?
A selejtezőn kezdem újra.
- Ja. - Oké.
Vagy nyolc hónapig arra a versenyre készülünk.
Elég durván hangzik.
Tényleg durva.
A legjobb 200-asok lesznek ott.
És így kéne kijutni.
- Nagyon kemény? - Igen.
Mind egyénileg versenyzünk. Mind ki akarunk jutni.
Szerintem mindenki nagyon izgul,
de ez jó, mert még jobb teljesítményt hozunk ki egymásból.
Tudom, mi a dolgom a nemzeti bajnokságban. Figyeljetek!
Az idei legjobb idővel akarok kijutni a vébére.
Ez magabiztosságot ad a többiekkel szemben.
Ez része a sportnak.
2023-AS JAMAICAI NEMZETI BAJNOKSÁG
Különleges nap a mai.
Nem tudom, mi, de azt tudom, hogy valami különleges vár ránk.
A hazai szurkolók előtt
az ember a legjobbat akarja nyújtani.
Itt más a hangulat.
Elő a fedőket!
Az atmoszféra, a környezet… Mindig nagyon izgalmas.
- Ma van a döntő? - Ma bizony.
Megyünk Budapestre. Innen.
- Irány Budapest. - Úgy van!
A selejtező mindig durva.
Nem akarjuk elveszíteni egymást.
De mindenki mindig is első akart lenni.
Nekem annyi a célom, hogy kijussak Budapestre, a lényeg azután jön.
NE DUMÁLJ, FUSS!
A jamaicai nemzeti bajnokságban
Elaine 100 méteren indul,
Shelly-Ann 200-on,
Shericka Jackson pedig mindkét távon.
Én Shellyt szeretem.
Én Thompsonnak szurkolok.
De van valaki, aki olyan, mint ő régen. Nemrég kezdte. Shericka Jackson. Ő gyors.
Következik a női 200 méter döntője.
Sokak szerint ez lesz a bajnokság csúcspontja.
Shericka Jackson és Shelly-Ann Fraser-Pryce is nyerni akar.
Emberek, ő már filmsztár! Filmsztár!
Shelly-Ann a szurkolók kedvence.
Már annyiszor bizonyított!
Nyomás alatt is megbízhatóan teljesít.
Nem vagyok fenn TikTokon.
Alfa-nőstény vagyok.
Nem akarok olyan pasikat nézni, akik ezt csinálják.
Elég fiatal a mezőny, én vagyok a legidősebb.
Shericka nagyon jön fel.
De ajánlom, hogy vigyázzon,
mert még nem értem el a csúcsra. Ez az igazság.
- Helló! Én vagyok. - Szia!
Megmutatom a világnak, hogy az anyaság semmiben sem akadályoz.
Semmit sem vesz el az ember értékéből. Sőt, inkább hozzáad. Szupererőd lesz tőle.
Van még mit megmutatnom, és most megmutatom.
Nincs megállás, míg ki nem jutok.
Tíz perc van a női 200 méteres síkfutás felnőtt döntőjéig.
Jóban vagyunk Shellyvel.
De a verseny napján
mindenkiben csak az ellenfelet látjuk.
Szerintem senki sem úgy jön ide, hogy második vagy harmadik akar lenni.
NŐI 200 MÉTERES SÍKFUTÁS DÖNTŐ
Mindenki győzni akar.
Izzik a levegő a verseny előtt.
Itt van Shericka Jackson.
És akit nem kell bemutatni…
Hallják a közönséget? Shelly-Ann Fraser-Pryce!
Nem gondolok arra, hogy kik állnak mellettem.
Csak a teljesítményemre koncentrálok, hogy mindent megtegyek a győzelemért.
Mielőtt rajthoz állok,
vizualizálom, hogy mit fogok csinálni.
Rajthoz!
Utána már minden oké. Egy mély levegő, és készen állok.
A stadion elhalkul.
Vigyázz!
Remek rajt Shelly-Ann Fraser-Pryce-tól! De itt jön Shericka Jackson!
Fraser-Pryce és Jackson vezetnek!
Shericka Jackson!Csak nyomja és nyomja.
És elhúz!
Shericka Jackson!
Megvan a bajnok!
21,71 másodperc!
Az egész világon az idei legjobb idő.
Shericka Jackson!
Bizonyítani akartam, hogy világszinten a legjobbak közt vagyok.
A legjobbak közt.
Életemben nem voltam még ilyen jó formában.
Shelly-Ann Fraser-Pryce második lett.
Kijutottam a világbajnokságra.
Ez jó.
De nem mások eredményeit akarom nézni. Nem másoknak akarok gratulálni.
Elsősorban nyerni akarok.
Úgyhogy alig várom, hogy a 2023-as budapesti vébén
megvédhessem a címemet!
Shericka önbizalma ettől biztosan megugrott.
Bizonyította, hogy az egész világon jelenleg ő a leggyorsabb 200 méteren.
Shericka Jackson kiváló formában van. Jackson 21,71 másodpercet futott.
A jamaicaival egy időben az USA-ban is nemzeti bajnokság van.
És a sportolók a többi ország bajnokságát is figyelik,
hogy tudják, mire kell készülniük
év végén a világbajnokságon.
JACKSON: IDEI VILÁGCSÚCS
Ha valami történik Jamaicában,
arról azonnal tudósítanak, és világszerte ledöbbennek a sportolók.
Az egész világon az idei legjobb idő. Shericka Jackson!
Bakker!
Eugene-ben Gabby Thomas most nyilván kitűzte, hogy jobbat fut.
2023-AS NEMZETI ATLÉTIKAI BAJNOKSÁG, USA
Ha hallgattok minket,
akkor szerintem tudjátok, miért imádjuk ennyire az atlétikát.
Most jön a női 200 méter amerikai döntője,
és csak a három legjobb jut be a válogatottba.
Ez brutális lesz.
- Oké. - Mehet!
- Mi újság? - Megy a visszaszámlálás.
A női 200 méteres síkfutás döntője következik,
amiről mindenki beszél. Izgalmas verseny előtt állunk.
Gabby Thomas formában van, de versenytársa is van.
Sha’Carri Richardson.
Az ötös sávban Richardson.
Sha’Carrit idén kicserélték.
Azt mondja, amit kell, azt csinálja, amit kell,
és célratörőbb, mint valaha.
A nyolcas Thomas.
De Gabby nagyon kitartó.
Sokat mosolyog,
de legbelül
ott van az a gyilkos ösztön, ami elő tud törni.
- Hölgyeim, mindenki itt van. - Azon az ajtón fáradjanak ki!
- Sok sikert! - Köszönjük!
NŐI 200 MÉTERES SÍKFUTÁS DÖNTŐ
Az idei világcsúcs 21,71 másodperc,
amit mindössze pár perce állított fel a világbajnok Shericka Jackson.
Gabby Thomas!
Shericka épp most állított fel csúcsot 200-on a selejtezőjükön.
Ez növeli a nyomást.
Sha’Carri Richardson!
Most muszáj teljesítenem.
Az országot akarom képviselni.
Ezért dolgoztam.
Komoly csata lesz,
és ettől előtör a versengő énem.
Rajthoz!
Vigyázz!
Sha’Carri Richardson azonnal reagál a startpisztolyra.
Kilőtt a kanyarból!
De itt jön Gabby Thomas!
Gabby Thomas nem hagyja, hogy legyőzzék.
21,59! Az idei új világcsúcs!
THOMAS MEGDÖNTÖTTE JACKSON CSÚCSÁT
GABBY THOMAS 21,60-AT FUTOTT!
Gabby Thomas nagy visszatérése!
Ez világszínvonalú teljesítmény volt.
Nem adja a világcsúcsot!
Nyert a magas csaj a Harvardról!
Oké? Nyert a magas a Harvardról!
Pont ezt reméltem. Hogy idei csúccsal mehetek a vébére.
Ez magabiztossá tesz.
Elvégeztem a munkám,
mindenkinek megmutattam, mire vagyok képes.
Gyönyörű volt!
- Gabrielle a bajnokunk. - Gratulálok!
Örülök, hogy újra én vagyok a királynő 200-on.
Most már versenyben vagyok a vébéaranyért,
és ez volt a célom. Nagyon örülök.
Sha’Carri Richardson a második.
Nyilván tudja, hogy mindenki arra kíváncsi, tud-e teljesíteni.
Eljut-e a budapesti vébére? Le tudja-e győzni a jamaicaiakat?
A 200 elég stresszes volt,
mert kijutottam a vébére, de nem sikerült igazán jól.
Most egy dolgot tehetek: nagyon jól kell futnom 100-on.
Gyerünk!
A lényeg a válogatottba jutni. Úgyhogy felvettem a gyönyörű parókámat.
Tudom, hogy nézitek.
Sha’Carri megnyerte az olimpiai selejtezőt.
Richardson megy Tokióba!
Hihetetlenül futott,
de mind tudjuk, hogy végül nem ment az olimpiára.
Sha’Carri Richardson nem szerepelhet az olimpián.
Ezt szeretné maga mögött hagyni,
és megmutatni, hogy a tehetsége, amit időnként már felvillantott,
elég ahhoz, hogy a válogatottba jusson 100-on.
Sha’Carrit a sportban és az életben is sok megpróbáltatás érte.
Most lehetősége van rá,
hogy valóra váltsa az álmát.
A pályán most kezdődik
a női 100 méteres síkfutás döntője.
Mindenki Sha’Carri Richardsonra figyel.
Még sosem jutott ki a világbajnokságra 100 méteren.
Amikor legutóbb itt futottam, narancssárga hajam volt.
Úgy érzem, le kell vetnem a régit, és meg kell mutatnom az újat.
A négyes sávban Sha’Carri Richardson!
Hoppá! Ezt nézzék!
Nem játszani jött.
A kis Sha’Carri ledobta a parókát!
- Mindenkinek meg akarja mutatni… - Hogy komolyan veszi.
2021-ben narancssárga hajjal futott a selejtezőn.
Komoly szimbolikája van,
hogy ezen a selejtezőn ledobta a parókát.
Óriási a nyomás ezen a versenyen. Nagyon komolyan készültem rá.
Nem szállhatok el.
Nem gondolhatom túl.
Csak lélegzek.
Semmi más nem számít.
Vigyázz!
Sha’Carri Richardson rajtja nem sikerül jól.
Tamari Davis a belső oldalon kemény tempót diktál.
A rajt nem jött össze.
Sikerül javítania a hibát?
Sha’Carri Richardson megindul!
Richardson a nemzeti bajnok!
10,84!
Micsoda?
Sha’Carrit várja a világbajnokság!
Richardson bebiztosította a helyét a budapesti világbajnokságon.
Egyértelmű az üzenet.
Mindenkinek, de különösen a jamaicai Shericka Jacksonnak üzeni Kingstonba:
a vébén őt kell legyőzni.
Itt vagyok.
Újra. És készen állok.
Mentálisan, fizikailag és érzelmileg is.
És itt is maradok.
Nem visszatértem. Még jobb lettem.
Többet nem mondok!
Tíz perc múlva kezdődik a női 100 méter döntője.
Mindenki nagyon kiélezett versenyre számít.
Shericka Jackson, Elaine Thompson-Herah…
Vajon mire számíthatunk ma?
Az amerikai lányok mindig odateszik magukat.
De ez csak segít, hogy még keményebben dolgozzak.
Itt, a jamaicai bajnokságban
Elaine-t kell legyőzni.
Nem lesz könnyű.
A lehető legjobban kell futnom.
Ha megvan a tempó, csak tartanod kell a végéig.
Shericka mindig jól teljesít.
De nem látom, hogy bárki legyőzhetne.
Nem gondolok másra, csak magamra.
Hölgyeim és uraim, a női 100 méteres síkfutás döntője!
A nagy döntő!
A nemzeti stadionban tapintható a feszültség.
A kétszeres olimpiai aranyérmes rövidtávfutó,
Elaine Thompson-Herah!
Megvan benne, ami a Budapestre jutáshoz kell?
Az MVP címvédő nemzeti bajnoka,
Shericka Jackson!
A startpisztoly eldördüléséig csendet kérünk!
Indító úr, öné a pálya!
A verseny? Bakker!
Elaine hozni fogja, amit mindig hoz.
Nem para.
Hinni kell magadban.
Meg kell mutatnom, milyen jó vagyok.
Szerintem én vagyok Jamaica és a világ legjobbja is.
Rajthoz!
Vigyázz!
És elrajtolnak!
Remek rajt Thompson-Herah-tól.
Gyerünk!
Tedd oda magad!
De itt jön Shericka Jackson! Shericka Jackson odalép, uralja a mezőnyt!
Shericka Jackson elhúz!
Shericka Jackson, 10,65 másodperc!
Új egyéni rekord, új idei világcsúcs!
Micsoda teljesítmény a döntőben!
Varázslatos!
Centik, na persze!
A győzelem mindig boldoggá tesz.
Pár éve még senki nem ismerte Shericka Jacksont.
Mára megismertek.
Jó érzés a legjobbak közt lenni. És itt vagyok.
Ez óriási.
Shericka Jackson csodás sportoló és csodás ember.
Az egész csapat nagyon büszke rá.
Shericka tavalyhoz képest rengeteget fejlődött.
A világbajnokságon
nagyon jó eredményekre számítok tőle.
Én megmondtam.
Senkinek nincs foglalt helye a vébén. Meg kell dolgozni érte.
Elaine Thompson-Herah csak ötödik.
Elaine egyéniben nem jutott ki a világbajnokságra.
Shericka Jackson!
Az atlétika mindig kétesélyes. Néha nyersz, néha veszítesz.
Senki sem úgy áll rajthoz, hogy veszíteni akar,
de a vereségek erősítik az embert.
Tanultam belőle.
Abból nem lesz olimpiai bajnok,
aki nem tud felállni.
Mindig fel kell állni. Ilyen az élet.
Mindent ki akarok hozni magamból.
Minden király lesz. Még jobb dolgok várnak rám.
Jövőre az egészségemre koncentrálok, és vissza akarok jutni a csúcsra.
Te jó ég! Megyünk a világbajnokságra!
Shericka biztosan úgy érzi, hogy ez az ő éve.
Te jó ég!
„Eljött a lehetőség, eljött az időm.”
Mennyi időnk van? Három hét?
Jamaicában duplázott.
Várja a világbajnokság.
A nemzeti bajnok!
Shericka egyértelműen az esélyesek között van
Sha’Carri és Gabby mellett.
Nyilván 100 és 200 méteren is világbajnok akar lenni.
Meglátjuk!
Gratulálok, hölgyeim!
Nagyon sokat várok Budapesttől.
Ez egy csatatér.
A legjobbat fogom nyújtani.
Itt az idő teljesíteni. Készen állok.
A magyar főváros mindannyiunkat elvarázsol!
Ez az első világbajnokságom.
Nagyon sok helyről kapom a nyomást.
Ideges voltál. Nem túl jó időt futottál.
Köszi, hogy felhozta.
Fejben egy istennek kell lenni,
hogy minden alkalommal elhidd, hogy nyerni fogsz.
Micsoda éjszaka Budapesten!
Kérem, álljon meg!
Noah? Megsérült?
Képes vagy rá. Vágysz rá. Most mindent megszerzünk.
A feliratot fordította: Lipták András